Čula se detonacija: Napadač se nakon višesatne drame ubio

KRAJ OPSADNOG STANJA: Napadač se zabarikaridao u kuću i prijetio samoubojstvom nakon što je ubio muškarca nasred ulice. U bijegu od napadača supruga ubijenog skočila je s balkona

<p>U stanu u kojemu se zatvorio 48-godišnji muškarac koji je u nedjelju ujutro iz vatrenog oružja u Barbatu na otoku Rabu usmrtio 51-godišnjeg liječnika Psihijatrijske bolnice Rab, oko 19.25 sati odjeknula je ekplozija nakon čega je policija pronašla njegovo tijelo, doznaje se iz Policijske uprave primorsko-goranske.</p><p>Iz policije ne navode više detalja događaja, ističući da se kriminalistička istraga, u kojoj će se utvrđivati sve okolnosti i činjenice, nastavlja.</p><p>MUP je objavio da su pripadnici Specijalne policije utvrdili da je počinitelj aktivirao ručnu bombu.</p><p>- Oko 19.25 sati u stanu u Barbatu u kojem se nalazio počinitelj začula se eksplozija nakon čega su u stan ušli pripadnici Specijalne policije i utvrdili da je počinitelj aktivirao ručnu bombu. Na mjesto događaja pozvani su pripadnici Protueksplozijskog odjela obave pirotehnički pregled nakon čega slijedi očevid - priopćio je MUP.</p><p>Prema podacima iz policije, pregovori s muškarcem, koji je jutros ubio drugog muškarca, a potom se zatvorio u stan, trajali scijelo poslijepodne. Ne navodeći podatke o sudionicima događaja, iz policije su kazali da su s počiniteljem razgovarali djelatnici Specijalne policije, da su u pregovore bili uključena dva njegova prijatelja, a da je s njim pokušavala razgovarati i majka.</p><p> Policijski službenici su, nakon dojave o galami i pucnjavi jutros oko 9,30 sati, na mjestu događaja zatekli počinitelja u čijoj blizini na tlu je nepomično ležao muškarac. Po dolasku policijskih službenika, počinitelj je opalio nekoliko hitaca iz vatrenog oružja u njihovom smjeru i zatvorio se u stan te je mjesto događaja osigurano i pozvana je Specijalna jedinica policije iz Rijeke. Nakon dolaska pripadnika Specijalne policije tijelo ubijenoga je izvučeno i preneseno do kola hitne pomoći gdje je utvrđena smrt.</p><p>Supruga ubijenog liječnika (1963.) je u bijegu od počinitelja skočila s prozora, pa je u padu na tlo zadobila teške tjelesne ozljede te je helikopterom prevezena u riječku bolnicu i izvan je životne opasnosti.</p><p><strong>POGLEDAJTE VIDEO:</strong></p><p> </p><h2>Nakon što je ubio liječnika, pucao je i u smjeru policije</h2><p>Policija je u poslijepodnevnim satima objavila i <a href="https://www.mup.hr/novosti/737/pucnjava-na-rabu" rel="nofollow" target="_blank"><strong>službeno priopćenje</strong></a> koje prenosimo u cijelosti: </p><p><em>'Danas oko 9,35 sati policija je zaprimila dojavu o galami i pucnjavi u mjestu Barbat na otoku Rabu. Dolaskom na mjesto događaja policijski službenici zatekli su počinitelja u čijoj blizini na tlu je nepomično ležala muška osoba. </em></p><p><em>Po dolasku policijskih službenika počinitelj (1969.) je opalio nekoliko hitaca iz vatrenog oružja u njihovom smjeru te je mjesto događaja osigurano i pozvana je Specijalna jedinica policije iz Rijeke. </em></p><p><em>Nakon dolaska pripadnika Specijalne policije tijelo žrtve (1966.) izvučeno je i preneseno do vozila Hitne pomoći gdje je utvrđena smrt. Supruga žrtve (1963.) koja je napustila mjesto događaja prije dolaska policije je pronađena i na sigurnom. Počinitelj se trenutno nalazi u stanu u kojem je prema informacijama kojima raspolažemo sam. Pregovaranje je u tijeku'.</em></p><h2>Ubojica je razvojačeni branitelj</h2><p>Neslužbeno se doznaje da je ubijeni liječnik Siniša Rakić, a napadač Srđan Smojver.</p><p>Navodno je Smojver donedavno bio na liječenju u bolnici, a policija treba ispitati odakle tom razvojačenom branitelju dugo oružje i bombe koje se inače ne smiju posjedovati, javlja <a href="http://www.vijesti.rtl.hr/novosti/crna-kronika/2693227/rastrojeni-branitelj-ispalio-rafal-u-uglednog-rapskog-psihijatra-i-zabarikadirao-se-u-kucu/" rel="nofollow" target="_blank"><strong>RTL</strong></a>.</p><p>Vijest o ubojstvu brzo se proširila i <a href="https://www.facebook.com/ivana.mandic.33/posts/10213555939629682" rel="nofollow" target="_blank"><strong>na društvenim mrežama</strong></a>. Mještani navode kako im je policija naredila da se zatvore u kuće i da zatvore prozore.</p><h2>'Ubio ga je nasred ulice'</h2><p>Kako javlja <a href="http://100posto.hr/news/usred-bijela-dana-ispred-vlastitog-stana-propucan-psihijatar" rel="nofollow" target="_blank"><strong>100posto.hr</strong></a>, muškarac četrdesetih godina najprije je drugom muškarcu prostrijelio nogu, a potom ga je, ispucavši u njega još nekoliko metaka, brutalno ubio. </p><p>- Ubio ga je nasred ulice, kao zeca. Trenutno sam u okruženju specijalaca koji su blokirali ulicu i opkolili kuću u koju se zabarikadirao ubojica naoružan bombama, puškom i pištoljem - kazao je stanar ulice za <strong>100posto.hr</strong>.</p><p>Navodno su odnosi između ubijenog i ubojice duže vrijeme zategnuti zbog nekih neriješenih pitanja oko kuće u kojoj je ubijeni muškarac imao stan na prvom katu, dok je ubojica imao stan u prizemlju. Ubojica je navodno iz Rijeke, a taj stan je kupio prije četiri godine. Lani je dobio otkaz, a nedugo nakon toga ga je napustila i supruga. </p><p> </p>